Maqlubah

Maqlubah ( terbitan kata kerja  qalaba "membalikkan") atau nasi telangkup adalah hidangan nasi tradisional beberapa negara rantau Syam yakni Iraq, Lubnan, Palestin, Jordan, dan Suriah. Nasi ini dimasak dengan daging dan sayuran goreng yang ditempatkan dalam periuk yang kemudiannya ditelangkupkan. Ia sering kali disajikan dalam acara pesta dan pertemuan besar.

Hidangan ini sudah ada sejak berabad-abad yang lalu dan ditemukan dalam buku himpunan resipi Kitab al-Tabikh bertarikh seawal abad ke-13, bahkan ada catatan yang menyatakan ia disediakan kepada Salahuddin al-Ayyubi dan para askarnya selepas membuka Baitulmaqdis pada 637 M:
("Pada hari datangnya Salahuddin al-Ayyubi dan tenteranya menuju bandar [Baitulmaqdis], para penduduk bandar itu memasak besaran untuk meraikan ketibaan mereka. Ketika masa inilah Salahuddin memakannya dan sangat menyukainya, maka beliau bertanyakan kepadanya nama lauk ini [yang digambarkan beliau sebagai 'lauk yang telangkup']...")

 Pemasakan 
Sayuran yang lazim dimasak goreng sebagai inti adalah bunga kubis dan terung tetapi sayur lain seperti tomato dan kentang juga digunakan; ia disertai dengan dedaging ayam atau bebiri. Semua bahan akan dillapis-lapis perlahan ke dalam periuk semasa dimasak.

Maqlubah biasanya ditabur dengan kacang sanubar dan parsli segar cincang serta kadangkala disajikan dengan salad dan labnah segar. 

 Rujukan 

Kategori:Hidangan nasi
Kategori:Masakan Syria
Kategori:Masakan Mediterranean
Kategori:Masakan Lubnan
Kategori:Masakan Iraq
Kategori:Masakan Arab
Kategori:Masakan Palestin